CELEX: 32019D0602
Language: et
Date: 2019-04-11 00:00:00
Title: Komisjoni rakendusotsus (EL) 2019/602, 11. aprill 2019, millega muudetakse otsuse 2006/168/EÜ I lisa seoses Suurbritannia ja Põhja-Iiri Ühendkuningriigi ja teatavate Briti kroonile alluvate alade lisamisega selliste kolmandate riikide loetellu, kust on lubatud liitu sisse tuua veiste embrüoid (teatavaks tehtud numbri C(2019) 2833 all) (EMPs kohaldatav tekst)

12.4.2019   
               
               
                  ET
               
               
                  Euroopa Liidu Teataja
               
               
                  L 103/41
               
            
         KOMISJONI RAKENDUSOTSUS (EL) 2019/602,
         11. aprill 2019,
         millega muudetakse otsuse 2006/168/EÜ I lisa seoses Suurbritannia ja Põhja-Iiri Ühendkuningriigi ja teatavate Briti kroonile alluvate alade lisamisega selliste kolmandate riikide loetellu, kust on lubatud liitu sisse tuua veiste embrüoid
         
            
               (teatavaks tehtud numbri C(2019) 2833 all)
            
         
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 25. septembri 1989. aasta direktiivi 89/556/EMÜ koduveiste embrüote ühendusesisese kaubanduse ja nende kolmandatest riikidest impordi loomatervishoiu nõuete kohta, (1) eriti selle artikli 7 lõiget 1 ja artikli 9 lõike 1 punkti b,
         ning arvestades järgmist:
         
                     (1)
                  
                  
                     Ühendkuningriik esitas 29. märtsil 2017 Euroopa Liidu lepingu (ELi leping) artikli 50 kohase teate oma kavatsuse kohta liidust välja astuda. 22. märtsil 2019 võttis Euroopa Ülemkogu vastu otsuse (EL) 2019/476 (2) ELi lepingu artikli 50 lõike 3 kohase tähtaja pikendamise kohta kokkuleppel Ühendkuningriigiga. Kõnealuse otsuse kohaselt pikendatakse ELi lepingu artikli 50 lõikes 3 sätestatud tähtaega kuni 12. aprillini 2019, kui Ühendkuningriigi Parlamendi alamkoda ei kiida väljaastumislepingut heaks hiljemalt 29. märtsiks 2019. Kuna väljaastumislepingut ei ole 29. märtsiks 2019 heaks kiidetud, lõpetatakse liidu õiguse kohaldamine Ühendkuningriigi suhtes alates 13. aprillist 2019 (edaspidi „väljaastumise kuupäev“).
                  
               
                     (2)
                  
                  
                     Komisjoni otsuse 2006/168/EÜ (3) I lisas on esitatud selliste kolmandate riikide loetelu, kust liikmesriigid peavad lubama veiste embrüote importi.
                  
               
                     (3)
                  
                  
                     Suurbritannia ja Põhja-Iiri Ühendkuningriik on esitanud vajalikud tagatised, et Suurbritannia ja Põhja-Iiri Ühendkuningriik ja teatavad Briti kroonile alluvad alad täidavad otsuses 2006/168/EÜ sätestatud nõudeid veiste embrüote saadetiste liitu sissetoomiseks alates väljaastumise kuupäevast, kohaldades liidu õigusakte esialgu veel vähemalt üheksa kuu jooksul.
                  
               
                     (4)
                  
                  
                     Võttes arvesse Suurbritannia ja Põhja-Iiri Ühendkuningriigi esitatud konkreetseid tagatisi ja selleks, et vältida asjatuid häireid kaubanduses pärast väljaastumise kuupäeva, tuleks Suurbritannia ja Põhja-Iiri Ühendkuningriik ja teatavad Briti kroonile alluvad alad kanda otsuse 2006/168/EÜ I lisas sätestatud selliste kolmandate riikide loetellu, kust on lubatud liitu sisse tuua veiste embrüote saadetisi.
                  
               
                     (5)
                  
                  
                     Seepärast tuleks otsuse 2006/168/EÜ I lisa vastavalt muuta.
                  
               
                     (6)
                  
                  
                     Käesolevat otsust tuleks kohaldada alates 13. aprillist 2019, välja arvatud juhul, kui liidu õigust kohaldatakse sel kuupäeval jätkuvalt Suurbritannia ja Põhja-Iiri Ühendkuningriigi suhtes ning Suurbritannia ja Põhja-Iiri Ühendkuningriigis.
                  
               
                     (7)
                  
                  
                     Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse 2006/168/EÜ I lisa muudetakse vastavalt käesoleva otsuse lisale.
         
         
            Artikkel 2
            Käesolevat otsust kohaldatakse alates 13. aprillist 2019.
            Seda ei kohaldata siiski juhul, kui liidu õigust kohaldatakse sel kuupäeval jätkuvalt Suurbritannia ja Põhja-Iiri Ühendkuningriigi suhtes ning Suurbritannia ja Põhja-Iiri Ühendkuningriigis.
         
         
            Artikkel 3
            Käesolev otsus on adresseeritud liikmesriikidele.
         
         
            Brüssel, 11. aprill 2019
            
               
                  Komisjoni nimel
               
               
                  asepresident
               
               Jyrki KATAINEN
            
         
         
            (1)  EÜT L 302, 19.10.1989, lk 1.
         
            (2)  Euroopa Ülemkogu otsus (EL) 2019/476, tehtud kokkuleppel Ühendkuningriigiga, 22. märts 2019, millega pikendatakse ELi lepingu artikli 50 lõike 3 kohast tähtaega (ELT L 80 I, 22.3.2019, lk 1).
         
            (3)  Komisjoni 4. jaanuari 2006. aasta otsus 2006/168/EÜ, millega kehtestatakse loomatervishoiu ja veterinaarsertifikaatide nõuded veiseembrüote ühendusse importimiseks ning tunnistatakse kehtetuks otsus 2005/217/EÜ (ELT L 57, 28.2.2006, lk 19).
      
      
         
            LISA
            Otsuse 2006/168/EÜ I lisa tabelit muudetakse järgmiselt:
            
                        a)
                     
                     
                        Šveitsi käsitleva kande järele lisatakse järgmised read:
                        
                                    „GB
                                 
                                 
                                    Suurbritannia ja Põhja-Iiri Ühendkuningriik
                                 
                                 
                                    II LISA
                                 
                                 
                                    III LISA
                                 
                                 
                                    IV LISA
                                 
                              
                                    GG
                                 
                                 
                                    Guernsey
                                 
                                 
                                    II LISA
                                 
                                 
                                    III LISA
                                 
                                 
                                    IV LISA“
                                 
                              
                  
                        b)
                     
                     
                        Iisraeli käsitleva kande järele lisatakse järgmine rida:
                        
                                    „JE
                                 
                                 
                                    Jersey
                                 
                                 
                                    II LISA
                                 
                                 
                                    III LISA
                                 
                                 
                                    IV LISA“